ՏԻԿԻՆ ՍՄԻԹ – Ձուկը թարմ էր: Այնքան համով էր, որ անընդհատ շրթունքներս էի լիզում: Ընդհանուր ափսեից երկու անգամ վերցրի: Ո՛չ երեք: Հետո ստիպված եղա զուգարան գնալ: Դու էլ երեք անգամ վերցրիր, չնայած երրորդ անգամվանը ավելի քիչ էր, քան նախորդ երկու անգամվանները, մինչդեռ ես երրորդ անգամ ավելի շատ վերցրի: Այս երեկո ես ավելի լավ կերա﹐ քան՝ դու: Ինչո՞ւ այդպես ստացվեց: Սովորաբար դու ես ավելի լավ ուտում: Ախորժակից երբեք չես դժգոհել: